ประตูพระบรมมหาราชวัง - วิกิพีเดีย

# ประตูพระบรมมหาราชวัง

### จากวิกิพีเดีย สารานุกรมเสรี

ประตูพระบรมมหาราชวัง

## [แก้] ประตูชั้นนอก

ประตูชั้นนอก อยู่ตามแนวกำแพงพระบรมมหาราชวัง มี 13 ประตูใหญ่ ตั้งชื่อสอดคล้องกัน คือ

- ประตูรัตนพิศาล อยู่ทางด้านทิศตะวันตก (มีชื่อสามัญว่า ประตูยี่สาน) [1]

- ประตูวิมานเทเวศร์ เป็นประตูชั้นนอกพระบรมมหาราชวังด้านทิศเหนือ สร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช เป็นประตูสำคัญในรัชสมัยนั้น เพราะเป็นทางอัญเชิญพระราชสาสน์จากประเทศต่าง ๆ แห่เข้ามาทางประตูวิมานเทเวศร์ ผ่านหน้าศาลาลูกขุนในเลี้ยวเข้าประตูพิมานไชยศรีไปยังพระที่นั่งอมรินทรวินิจฉัย [2] ถัดเข้ามาข้างในเป็น ประตูสุวรรณภิบาล

- ประตูวิเศษไชยศรี เป็นประตูชั้นนอกพระบรมมหาราชวังด้านทิศเหนือ สร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช เป็นประตูสำคัญเพราะเป็นเส้นทางเสด็จพระราชดำเนินเข้าสู่พระมหามณเฑียร ปัจจุบันประตูวิเศษไชยศรีเป็นประตูทางเข้าออกพระบรมมหาราชวังที่สำคัญที่สุด [3] ถัดเข้ามาด้านในเป็น ประตูพิมานไชยศรี

- ประตูมณีนพรัตน์ เป็นประตูชั้นนอกพระบรมมหาราชวังด้านทิศเหนือ สร้างในรัชสมัยพระบาทสมเด็จพระพุทธยอดฟ้าจุฬาโลกมหาราช เปิดใช้เมื่อมีการเชิญพระบรมศพออกมาตั้งที่พระเมรุมาศท้องสนามหลวง ใช้เป็นประตูฉนวนให้ฝ่ายในออกไปงานพระเมรุ และรื้อฉนวนออกเมื่อเสร็จงานพร้อมทั้งปิดประตูนี้ด้วย ประตูนี้จึงปิดตลอดเวลา (มีชื่อสามัญว่า ประตูฉนวนวัดพระแก้วมรกต) [4]

- ประตูสวัสดิโสภา อยู่ทางด้านทิศตะวันออก ตรงกับกระทรวงกลาโหม (มีชื่อสามัญว่า ประตูทอง เพราะเป็นทางผ่านสำหรับประชาชนที่จะไปปิดทองคำเปลวบูชาพระแก้วมรกต) [5]

- ประตูเทวาพิทักษ์ อยู่ทางด้านทิศตะวันออก เหนือพระที่นั่งสุทไธสวรรย์ปราสาท ใต้ป้อมสิงขรขันธ์ [6]

- ประตูศักดิ์ไชยสิทธิ อยู่ทางด้านทิศตะวันออก ใต้พระที่นั่งสุทไธสวรรย์ [7] ถัดเข้ามาเป็น ประตูราชสำราญ

- ประตูวิจิตรบรรจง อยู่ทางด้านทิศใต้ บริเวณพระตำหนักสวนกุหลาบ ตรงกับวัดพระเชตุพน[8] ถัดเข้ามาด้านในเป็น ประตูพิศาลทักษิณ (มีชื่อสามัญว่า ประตูฉนวนวัดโพธิ)

- ประตูอนงคารักษ์ อยู่ทางด้านทิศใต้ ตรงกับวัดพระเชตุพน (มีชื่อสามัญว่า ประตูผีชั้นนอก) [9] ถัดเข้ามาด้านในเป็น ประตูกัลยาวดี (มีชื่อสามัญว่า ประตูผีชั้นใน)

- ประตูพิทักษ์บวร อยู่ทางด้านทิศใต้ เป็นประตูด้านสกัดทางใต้ ใกล้กับป้อมสัตตบรรพต ตรงกับถนนมหาราช (มีสามัญว่า ประตูแดงท้ายสนม เพราะทาสีแดง ตั้งอยู่ริมตลาดท้ายสนม) [10]

- ประตูสุนทรทิศา อยู่ทางด้านทิศตะวันตก เป็นประตูด้านสกัดทางเหนือ [11]

- ประตูเทวาภิรมย์ อยู่ทางด้านทิศตะวันตก ตรงกับถนนท่าขุนนาง ท่าราชวรดิฐ (มีชื่อสามัญว่า ประตูท่าขุนนางหน้าโรงทาน) [12] ถัดเข้ามาด้านในเป็น ประตูศรีสุนทร

- ประตูอุดมสุดารักษ์ อยู่ทางด้านทิศตะวันตก เป็นประตูฉนวนออกทางตรงพระที่นั่ง ที่ท่าราชวรดิฐ ด้านเหนือเป็นป้อมมหาโลหะ ด้านใต้เป็นป้อมโสฬสศิลา [13]

และประตูเล็กคือ

- ประตูช่องกุด เป็นประตูพระบรมมหาราชวังซึ่งราษฎรสามัญใช้เข้า-ออกติดต่อกับคนภายในวัง ประตูช่องกุดเป็นประตูขนาดเล็ก ไม่มีซุ้มประตู เจาะทะลุกำแพงวัง

กำแพงพระบรมมหาราชวังด้านตะวันออก
จากซ้าย: ประตูศักดิ์ไชยสิทธิ ป้อมฤทธิรุดโรมรัน พระที่นั่งสุทไธยสวรรย์ ป้อมขยันยิงยุทธ ประตูเทวาพิทักษ์ ป้อมสิงขรขันธ์ ป้อมสัญจรใจวิง ประตูสวัสดิโสภา

## [แก้] ประตูชั้นใน

ประตูพระบรมมหาราชวังชั้นใน บางประตูถูกรื้อไปแล้ว

- สุวรรณบริบาล
- พิมานชัยศรี
- สีกรลีลาศ
- เทวราชดำรงศร
- อุดรสิงหรักษ์
- จักรพรรดิ์ภิรมย์
- กมลาสประเวศ
- อมเรศร์สัญจร
- สนามราชกิจ
- ดุสิตศาสดา
- กัลยาวดี
- ศรีสุดาวงษ์
- อนงคลีลา
- ยาตราสตรี
- ศรีสุนทร
- พรหมศรีสวัสดิ์
- พรหมโสภา
- แถลงราชกิจ
- ปริตประเวศ
- ราชสำราญ
- พิศาลทักษิณ

## [แก้] เกร็ดความรู้เกี่ยวกับชื่อประตู

ประตูของพระบรมมหาราชวัง 13 ประตูไม่รวมประตูช่องกุดนั้น มีการตั้งชื่อไว้ให้คล้องจองกัน สามารถอ่านได้จากหน้าไปข้างหลัง และอ่านจากหลังมาหน้า

- หน้าไปหลัง รัตนพิศาล วิมานเทเวศร์ วิเศษไชยศรี มณีนพรัตน์ สวัสดิโสภา เทวาพิทักษ์ ศักดิ์ไชยสิทธิ วิจิตรบรรจง อนงคารักษ์ พิทักษ์บวร สุนทรทิศา เทวาภิรมย์ อุดมสุดารักษ์

- หลังมาหน้า รักษ์สุดาอุดม ภิรมย์เทวา ทิศาสุนทร บวรพิทักษ์ รักษ์คาอนง บรรจงวิจิตร สิทธิไชยศักดิ์ พิทักษ์เทวา โสภาสวัสดิ นพรัตน์มณี ไชยศรีวิเศษ เทเวศร์วิมาน พิศาลรัตน

## [แก้] ดูเพิ่ม

- ป้อมรอบกำแพงพระบรมมหาราชวัง

## [แก้] แหล่งข้อมูลอื่น

- ประตูรอบกำแพงพระบรมมหาราชวัง

สารานุกรมประเทศไทย
...
ดึงข้อมูลจาก "http://th.wikipedia.org../../../%E0%B8%9B/%E0%B8%A3/%E0%B8%B0/%E0%B8%9B%E0%B8%A3%E0%B8%B0%E0%B8%95%E0%B8%B9%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A1%E0%B8%AB%E0%B8%B2%E0%B8%A3%E0%B8%B2%E0%B8%8A%E0%B8%A7%E0%B8%B1%E0%B8%87.html".

หมวดหมู่: พระบรมมหาราชวัง

##### Views

- บทความ
- อภิปราย
- รุ่นปัจจุบัน

##### ค้นหา